Consulteu les bases i annexos de la convocatòria.
La sol·licitud de participació s'ha de presentar en el termini de 20 dies hàbils a comptar de l'endemà de la publicació d'aquesta convocatòria al DOGC, és a dir, des de les 10.00 hores del dilluns 4 de març fins a les 23.59 hores del divendres 29 de març de 2019, tots dos inclosos.
A l'efecte d'admissió en aquesta convocatòria es tindran en compte les dades que les persones participants hagin declarat en la sol·licitud de participació.
Per tant, qui incorri en inexactituds o falsedats podrà ser exclòs de la convocatòria en qualsevol moment.
En aquest sentit, la persona participant només haurà d'aportar la documentació que acrediti el compliment dels requisits exigits en la convocatòria i, si s'escau, la documentació acreditativa dels mèrits quan el Tribunal Qualificador acordi i faci pública la data o dates de presentació de la documentació acreditativa dels requisits, dels mèrits o de qualsevol altra documentació, que la persona participant haurà de presentar.
Les persones participants han de complir els requisits següents:
Els participants han de complir els requisits esmentats anteriorment el dia de finalització del termini de presentació de sol·licituds i mantenir-los fins al moment de la presa de possessió com a funcionari de carrera, llevat dels corresponents a llengua catalana.
Les persones participants autoritzen l'òrgan convocant a fer les comprovacions necessàries per acreditar les situacions de bonificació de l'import de la taxa, llevat que desmarquin la casella corresponent de la sol·licitud de participació.
En cas que no s'autoritzi l'òrgan convocant, o les persones participants resideixin en una altra comunitat autònoma, han de presentar la documentació acreditativa de les situacions al·legades en els llocs de presentació que consten a la base 3.1.b) de la convocatòria (Punts de tramitació presencial) i sempre dins el termini de presentació de sol·licituds.
1) En cas de sol·licitud telemàtica:
2) En cas de sol·licitud presencial:
La manca de pagament, el pagament incomplet de la taxa o el fet de no acreditar, si s'escau, la bonificació de la taxa determinen l'exclusió de la persona participant del procés selectiu a les llistes definitives de persones participants admeses i excloses.
El pagament de la taxa a l'entitat bancària no substitueix el tràmit de presentació de la sol·licitud en el termini i la forma escaients.
No és procedent la devolució de la taxa en els supòsits d'exclusió de les proves selectives per una causa imputable a la persona interessada.
El procediment selectiu és el concurs oposició i consta de les fases següents:
La fase d'oposició està constituïda per les proves següents, totes elles de caràcter obligatori i eliminatori.
La fase de concurs no té caràcter eliminatori.
La fase formativa (curs selectiu) té caràcter obligatori i eliminatori.
Aquest tràmit es pot sol·licitar per via telemàtica o presencial.
Aquest tràmit es pot fer per internet amb signatura digital, mitjançant certificat digital o amb IdCAT mòbil, o sense signatura digital.
Per tramitar la sol·licitud telemàtica es pot fer:
Amb signatura digital, mitjançant certificat digital o IdCAT mòbil:
A través de la plataforma Tràmits Gencat, accedint a l'adreça següent: http://web.gencat.cat/ca/tramits, mitjançant el formulari habilitat a aquest efecte i seguint les instruccions que proporciona la mateixa aplicació.
Les sol·licituds tramitades per aquest portal queden registrades automàticament en el Registre general electrònic.
Consultar les llistes provisionals
Finalitzat el termini de presentació de sol·licituds de participació, el secretari general del Departament d'Interior dictarà resolució en el termini màxim d'1 mes i declararà aprovada la llista provisional de persones participants admeses i excloses i els motius d'exclusió.
A la resolució esmentada, que es publicarà al DOGC, s'indicaran els llocs on s'exposaran aquestes llistes de persones admeses i excloses i els motius d'exclusió.
L'endemà de la publicació al DOGC de la resolució esmentada, els participants disposaran d'un termini de 10 dies hàbils per presentar al·legacions adreçades a esmenar els defectes que els són imputables, acreditar la documentació que se sol·licita o esmenar els defectes de la sol·licitud inicial.
Els participants que no esmenin dins d'aquest termini el defecte imputable a ells que n'hagi motivat l'exclusió, es considerarà que desisteixen de la petició i s'arxivarà la seva sol·licitud sense cap altre tràmit.
En qualsevol cas, els participants han de comprovar fefaentment no només que no figuren a la llista de persones excloses, sinó que els seus noms figuren a la llista de persones admeses.
Consultar les llistes definitives
Una vegada transcorreguts 15 dies hàbils des de l'expiració del termini anterior es faran públiques, mitjançant resolució del secretari general del Departament d'Interior que es publicarà al DOGC, les llistes definitives de persones participants admeses i excloses a la convocatòria i dels motius d'exclusió, amb indicació de la data, l'hora i el lloc de realització de la primera prova i de l'ordre d'actuació de les persones participants, i els llocs on s'exposaran les llistes esmentades.
Les publicacions oficials relatives a la convocatòria es realitzen a través del Tauler d'anuncis de la Seu electrònica de la Generalitat de Catalunya e-Tauler ( http://tauler.gencat.cat ).
Aquestes publicacions, així com la resta d'actes que se'n derivin, els continguts informatius i els models de documents a què fan referència aquestes bases es poden consultar a la pàgina web del Departament d'Interior http://interior.gencat.cat/ca/arees_dactuacio/bombers/convocatories/bombers-funcionaris/
a la intranet de la Direcció General de Prevenció, Extinció d'Incendis i Salvaments: http://emergencies.intranet/personal/Convocatories/index_conv.htm
i als taulers d'anuncis del Departament d'Interior, de la Direcció General de Prevenció, Extinció d'Incendis i Salvaments i dels serveis territorials del Departament d'Interior.
Amb la publicació de les resolucions al DOGC i l'exposició de les llistes als taulers d'anuncis en els llocs que s'hi indiquin, es considerarà realitzada la notificació oportuna a les persones interessades i s'iniciaran els terminis als efectes de possibles reclamacions o recursos.